《次韵剡僧孜书记》
宋代·陈著

县如残寺裹荒城，僧干穷缘耐苦声。
虽把慈悲供日用，可能方便徇人情。
四明山背看云近，九里湾头呷水清。
支遁后身偏念我，惠来诗好愧兼荣。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。